COOP Jednota Slovensko

náhľad|Socha Samuela Jurkoviča pred sídlom na Bajkalskej 25 v Bratislave od Ladislava Snopeka
COOP Jednota Slovensko, spotrebné družstvo (1997 – 2002: Slovenský zväz spotrebných družstiev, družstvo [skr. SZSD, družstvo], 1996 – 1997 Slovenské ústredné spotrebné družstvo) je spotrebné družstvo, ktorého členmi je 30 regionálnych spotrebných družstiev (tieto majú v názve slová COOP Jednota), ktoré prevádzkujú sieť predajní, ktorá patrí k najstarším na Slovensku. K decembru 2025 na Slovensku COOP Jednota prevádzkovala 1 937 supermarketov a potravín.

 Dejiny 
COOP Jednota Slovensko, s. d. je de iure pokračovateľom družstva Slovenský zväz spotrebných družstiev, ale de facto je pokračovateľom dvoch organizácií, ktoré sa spojili v roku 2002:Obchodný register Slovenský zväz spotrebných družstiev. In: Encyklopédia Slovenska V
Slovenský zväz spotrebných družstiev (19681974: Zväz slovenských spotrebných družstiev) - existuje od roku 1952 (okrem rokov 19601968), do roku 1996 išlo o ústredný riadiaci orgán spotrebných družstiev na Slovensku, od roku 1997 mal právnu formu družstvo (Slovenský zväz spotrebných družstiev, družstvo)
COOP Centrum, a. s. -  spoločnosť, ktorá zabezpečovala centrálny nákup pre spotrebné družstvá na Slovensku, vznikla v roku 1999 de facto zlúčením troch regionálnych podnikov založených v roku 1994: COOP - Slovakia, s. r. o. (západné Slovensko),  CO-OP Veľkonákupňa, a. s. (stredné Slovensko) a COOP - TATRY, s.r.o.  (východné Slovensko)

Chronologický vývoj:
V roku 1845 Samuel Jurkovič založil prvé družstvo na území dnešného Slovenska, v tom čase Spolok gazdovský. Neskôr v roku 1869 založil Samuel Ormis predchodcu družstevného maloobchodu Potravinový spolok v meste Revúca. Po roku 1950 vznikli na vidieku spotrebné družstvá Jednota. V roku 1952/1974 (pozri vyššie) vznikol Slovenský zväz spotrebných družstiev ako riadiaci orgán Jednôt; tento bol v roku 1997 transformovaný na právnu formu družstvo. Na prelome rokov 2001/2002 sa Slovenský zväz spotrebných družstiev zlúčil s podnikom COOP Centrum (založeným v roku 1999) a premenoval sa na COOP Jednota Slovensko, spotrebné družstvo.

V roku 2010 sa od COOP Jednoty Slovensko odčlenilo družstvo COOP Jednota Bratislava, spotrebné družstvo, ktoré uzavrelo zmluvné partnerstvo so spoločnosťou CBA Slovakia, a. s., a od roku 2011 si zmenilo obchodné meno na TERNO Slovensko, spotrebné družstvo. V roku 2016 TERNO Slovensko fakticky previedlo svoje činnosti na spoločnosť Terno real estate s.r.o., ktorej vlastníkom je maltský investičný fond SANDBERG INVESTMENT FUND SICAV Plc a samotné TERNO Slovensko, s. d. následne zaniklo.Jednota. In: Encyclopaedia Beliana 7 S. 459 

 Súčasnosť 
V súčasnej dobe patrí COOP Jednota k najväčším predajcom potravín. Zákaznícku kartu má viac ako 1 milión zákazníkov a vytvára pracovné miesta pre 14 000 zamestnancov.

K 31. decembru 2020 družstvo zastrešovalo 2 034 predajní na Slovensku (vzťahy fungujú na princípe franšízy), z ktorých väčšina je zaradená do jedného z troch základných formátov:
 Potraviny – predajne s rozlohou do 200 m² s cieľom byť čo najbližšie k zákazníkovi, prevažne na vidieku, v malých mestách a na sídliskách. Obsahuje približne 1 450 predajní a tvorí približne 38 % celkového obratu. 
 Supermarket – predajne s rozlohou od 200 do 1 000 m², prevádzkované v mestách a väčších obciach. Ide o najrýchlejšie sa rozvíjajúci formát, obsahuje približne 550 predajní a tvorí približne 54 % celkového obratu.
 Tempo Supermarket – predajne s rozlohou nad 1 000 m², so širokým sortimentom potravinového i nepotravinového sortimentu. Obsahuje 80 predajní a tvorí približne 8 % celkového obratu.
 Reštaurácia - COOP Jednota prevádzkuje v Senici jednu reštauráciu, ktorá ponúka denné menu, teplé jedlá a nápoje. Zameriava sa najmä na tradičnú slovenskú kuchyňu a poskytuje stravovacie služby pre verejnosť. 
COOP Jednota prevádzkuje vernostný program pre zákazníkov. Klienti, ktorí sa zaregistrujú do vernostného programu obdržia Nákupnú kartu COOP Jednota. V rámci vernostnej karty v COOP Jednota získavajú zákazníci za každý nákup body, ktoré sa pravidelne menia na zľavy. Body za nákup môžu zbierať na klasickú kartu, ktorú dostanú na pobočke, alebo na elektronickú kartu prostredníctvom mobilnej aplikácie COOP Jednota. Držiteľ nákupnej karty získava možnosť uplatniť si zľavy aj u ďalších partnerov spoločnosti COOP Jednota.

 Sortiment 
COOP Jednota predáva podľa prieskumu Slovenskej poľnohospodárskej a potravinárskej komory z novembra 2018 najvyšší podiel slovenských výrobkov (61 %). Jej sortiment tvoria potraviny, nápoje, drogéria a spotrebný tovar.

 Značky COOP Jednota 
 Dobrá cena – diskontné výrobky za nízke ceny a dobrú kvalitu 
 Tradičná kvalita – strednoprúdové produkty za bežné ceny, no priaznivé
Mamičkine dobroty – výrobky výhradne zo Slovenska
Junior – sortiment produktov pre deti
 Domácnosť – nepotravinové výrobky určené do domácnosti
 Active life – výrobky pre zdravý životný štýl 
 Bio – bioprodukty
 Premium – výberové, vysokokvalitné produkty za priaznivú cenu
 Tomu ver! – alternatívne potraviny

 Referencie 

 Iné projekty 

 Externé odkazy 

 V logu COOP Jednoty, v slove "Jednota" je použitý font "Serapine Italic " 

Kategória:Obchodné reťazce na Slovensku
Kategória:Maloobchodné podniky
Kategória:Slovenské družstvá
Kategória:Slovenské zväzy